በመጀመሪያ ደረጃ ፓርቲዎች የፖለቲካ ድርጅት እወክልሃለሁ የሚሉት ሕዝብ ያላቸው እንጂ በምርጫ የተመረጡ፣ ሕጋዊ የሕዝብ ውክልና ያላቸው አለመሀናቸውን እና የሚይዟቸው አቋሞች ለውይይት እና ለድርድር አጀንዳ ከመሆን ያለፈ ሌላ የጎላ ትርጉም ያለው፣ መንግሥታዊ አዋጅ ተደርጎ መቅረብ የለበትም። በሌላ መልኩ ደግሞ በሕገ መንግሥት የተቀመጠ፣ ለረጅም ዘመናት በብዙ ዜጎች ተይዞ የቆየ፣ ዛሬም የሚራመድ አቋም መሆኑም አይዘንጋ። እንደ ዱብ እዳ መታየት የለበትም። ይሄ ማለት ግን ጉዳዩ አቋም ብቻ እንጂ ታሪካዊ እና ተጨባጭ ዐንደምታ የለውም ማለት አይደለም። በተቃራኒው ጎራ የሚቀርበውንም ነገር አልዘነጋሁም። ሌላው በሚመርጣቸው ሕዝብ የሚወሰን ይሆናል። “ገና ለገና ሥልጣን ይዘናል ብለው” የሚል ነገር ስላየሁ እነዚህ ድርጅቶች የተለያዩ አቋም ያላቸው ከኦዴፓ ጋር ደግሞ በብዙ የሚርቁ መሆናቸውን ላስታውስ ፈለግኩ። የምን ሥልጣን ነው ያላቸው? አላስፈላጊ ውዝግቦች ፋይዳ ቢስ ብቻ ሳይሆኑ ጎጂም ናቸውና ነገሮች መያዝ ያለባቸውን መልክ እና መስመር ብቻ መያዝ አለባቸው የሚል አቋም አለኝ።